টিজারে ‘এক্স=প্রেম’

এবার গ্রীষ্মে সিনেপ্রেমীদের অন্যতম আকর্ষণ হতে চলেছে সৃজিত মুখোপাধ্যায়ের প্রেমের ছবি ‘এক্স=প্রেম’।আগামী ১৩মে মুক্তি পাবে ছবি।দু-দুটি গানের পর অবশেষে মুক্তি পেল ‘এক্স=প্রেম’-এর টিজার।ছবিতে অভিনয় করেছেন অর্জুন চক্রবর্তী,অনিন্দ্য সেনগুপ্ত, মধুরিমা বসাক ও শ্রুতি দাস।বেশ কিছু বছর ধরেই থ্রিলার,অ্যাডভেঞ্চার,ক্রিকেটেই মজেছিলেন সৃজিত।একদিকে যেমন তৈরি করেছেন কাকাবাবু বা ফেলুদাকে নিয়ে ছবি ও ওয়েব সিরিজ তেমনই উপহার দিয়েছেন ‘ভিঞ্চি দা’ কিংবা ‘দ্বিতীয় পুরুষ’-এর মতো থ্রিলার ফিল্ম।আবার স্পোর্টস ড্রামা ফিল্ম মিতালি রাজের বায়োপিক ‘সাব্বাশ মিতু’-ও রয়েছে মুক্তির অপেক্ষায়।তবে রোম্যান্টিক ছবি করতেও সৃজিতের জুরি মেলা ভার সেকথা বারবার প্রমাণ করে দিয়েছেন পরিচালক।অবশেষে দীর্ঘদিন পর বড়পর্দায় আসছে সৃজিত মুখোপাধ্যায়ের নতুন প্রেমের ছবি ‘এক্স = প্রেম’।ইতিমধ্যেই প্রকাশ্যে এসেছে ছবির দুটি গান ‘ভালবাসার মরসুম’ ও ‘সিন্ডেরেলা’।এবার প্রকাশ্যে এল ছবির টিজারও। সৃজিতের নতুন প্রেমে ছবি ‘এক্স = প্রেম’-এর গল্প যে বেশ অন্যরকম হতে চলেছে তা কিন্তু টিজার দেখেই বোঝা যাচ্ছে।