X= প্রেম

শিলাজিত্ গেয়েছিলেন এক্স= প্রেম ধরে নিয়ে কষবো I গানে গানে তাঁর প্রেম ছিল ঝিন্টির সঙ্গে I শিলাজিতের সেই ঝিন্টিই কি তবে এবার ফিরে এলেন সৃজিত মুখোপাধ্যায়ের হাত ধরে ? এমনটা কিন্তু হতেই পারে ! ২ জুলাই শুরু হতে চলেছে সৃজিতের নতুন ছবি ‘X=প্রেম এর শ্যুটিং I সৃজিতের আপকামিং ছবিতে অভিনয় করছেন অর্জুন চক্রবর্তী,মধুরিমা বসাক,অনিন্দ্য সেনগুপ্ত,শ্রুতি দাস প্রমুখ। ছবির কাহিনিতে প্রেম, বিরহ, রোম্যান্টিক ফ্লেভার নিয়ে সৃজিতের স্পেশাল টাচ তো থাকছেই সঙ্গে থাকছে বিজ্ঞানের এবং অংকের কারিকুরিওI ইতিমধ্যেই ছবির পোস্টারটি নিজের ইনস্টাগ্রাম হ্যান্ডেলে শেয়ার করেছেন সৃজিত এবং অর্জুন।এই মুহূর্তে পরিচালকের হাতে রয়েছে বেশ কিছু ছবির কাজ I শুরু হতে চলেছে,ভারতের সর্বকালের অন্যতম সেরা মহিলা ক্রিকেটার ক্রিকেটার মিতালি রাজের বায়োপিক ‘সাব্বাস মিঠু’ I এছাড়াও মুক্তির অপেক্ষায় রয়েছে ‘অতি উত্তম’ I