‘রোদের নিশানা’

চলতি গ্রীষ্মে সিনেপ্রেমীদের অন্যতম প্রাপ্তি হতে চলেছে সৃজিত মুখোপাধ্যায়ের ছবি ‘এক্স=প্রেম’।ছবিতে মুখ্য চরিত্রে অভিনয় করেছেন অর্জুন চক্রবর্তী,অনিন্দ্য সেনগুপ্ত,শ্রুতি দাস ও মধুরিমা বসাক।‘এক্স=প্রেম’ ছবির ট্রেলার ও গান ইতিমধ্যেই পছন্দ করেছেন সকলেই।সদ্যই মুক্তি পেয়েছে ‘এক্স=প্রেম’-এর নতুন গান রোদের নিশানা।গানে সুর করেছেন এবং গেয়েছেন সপ্তক সানাই দাস।কথা লিখেছেন ধ্রুবজ্যোতি চক্রবর্তী।আগামী ১৩ মে বড়পর্দায় মুক্তি পাবে ছবি।বিগত বেশ কিছু বছর ধরেই থ্রিলার,অ্যাডভেঞ্চার, ক্রিকেট নিয়েই মজেছিলেন সৃজিত।একদিকে যেমন তৈরি করেছেন কাকাবাবু বা ফেলুদাকে নিয়ে ছবি ও ওয়েব সিরিজ,ঠিক তেমনই দর্শকদের উপহার দিয়েছেন ‘ভিঞ্চি দা’ কিংবা ‘দ্বিতীয় পুরুষ’-এর মতো থ্রিলার ফিল্ম।আবার স্পোর্টস ড্রামা ফিল্ম মিতালি রাজের বায়োপিক ‘সাব্বাশ মিতু’-ও রয়েছে মুক্তির অপেক্ষায়।তবে রোম্যান্টিক ছবি করতেও সৃজিতের জুরি মেলা ভার সেকথা বারবার প্রমাণ করে দিয়েছেন পরিচালক। অবশেষে দীর্ঘদিন পর বড়পর্দায় আসছে সৃজিত মুখোপাধ্যায়ের নতুন প্রেমের ছবি ‘এক্স = প্রেম’।ছবি মুক্তি পেতে এখনও বেশ কিছুদিন দেরি।কিন্তু তার আগে দেখে নি ‘এক্স = প্রেম’-এর নতুন গান ‘রোদের নিশানা’।