ভালবাসার মরসুম

শ্রেয়া ঘোষালের পর এবার অরিজিৎ সিংয়ের কন্ঠে ভালবাসার মরসুম।গানে সুর করেছেন সপ্তক সানাই দাস।আগামী শুক্রবার ৩ জুন মুক্তি পাচ্ছে সৃজিত মুখোপাধ্যায়ের ছবি এক্স = প্রেম।ছবিতে মুখ্যভূমিকায় অভিনয় করেছেন অর্জুন চক্রবর্তী,অনিন্দ্য সেনগুপ্ত।দুই নায়িকার চরিত্রে রয়েছেন শ্রুতি দাস ও মধুরিমা বসাক।

পরিচালক সৃজিত মুখোপাধ্যায় একদিকে যেমন রসিক মানুষ।ঠিক তেমনই প্রেমিক মনের।তবে ইদানিংকালে সৃজিতের ছবিতে সেইভাবে প্রেম খুঁজে পাওয়া যাচ্ছিল না। কারণ ২০১৯এ ‘শাহজাহান রিজেন্সি’ ছবিতে ভক্তদের প্রেমের আখ্যানের জাদুতে বুঁদ করেছিলেন।তবে বিগত কয়েক বছর ধরেই থ্রিলার,অ্যাডভেঞ্চার,ক্রিকেট,ফেলুদা,কাকাবাবু এইসব নিয়েই ব্যস্ত রয়েছেন পরিচালক।টলিউডের পাশাপাশি চুটিয়ে কাজ করছেন বলিউডেও।কিছুদিনের মধ্যেই মুক্তি পাচ্ছে সৃজিতের দ্বিতীয় ছবি শেরদিল।তারপরই আসছে তাপসী পান্নু অভিনীত মিতালি রাজের বায়োপিক সাবাস মিতু।

‘কাকাবাবুর প্রত্যাবর্তন’-এর ব্যর্থতার পর এবার সৃজিতের নতুন রোম্যান্টিক ফিল্ম ‘এক্স = প্রেম’।ছবিতে অর্জুনই একমাত্র পুরনো মুখ।বাদবাকি প্রত্যেকেই প্রায় আনকোড়া।ছবিতে অর্জুনের সঙ্গে দেখা যাবে মধুরিমা বসাক,অনিন্দ্য সেনগুপ্ত ও শ্রুতি দাসকে।কিছুদিন আগেই প্রকাশ্যে এসেছিল শ্রেয়া ঘোষালের গাওয়া ‘এক্স = প্রেম’-এর গান ভালবাসার মরসুম।এই একই গান যে অরিজিতের কন্ঠেও শুনবেন দর্শক।এমনটা হদিশ মিলেছে ট্রেলারেই।অবশেষে মুক্তি পেল অরিজিতের গাওয়া এই অনবদ্য গান।দুর্দান্ত সব গান যে ‘এক্স = প্রেম’-এর অন্যতম আকর্ষণ হতে চলেছে তা বলার অপেক্ষা রাখে না।