সৃজিতের ‘এক্স = প্রেম’

অনেকদিন পর ফের বড়পর্দায় ফিরছে সৃজিতের রোম্যান্টিক ছবি।১৩ মে মুক্তি পাচ্ছে পরিচালকের আগামী ছবি ‘এক্স = প্রেম’।সদ্যই মুক্তি পেয়েছে ছবির পোস্টার।ছবিতে মুখ্য চরিত্রে অভিনয় করেছেন অর্জুন চক্রবর্তী,মধুরিমা বসাক,অনিন্দ্য সেনগুপ্ত,শ্রুতি দাস ছাড়াও আরও অনেকেই।সৃজিত মুখোপাধ্যায়ের ছবি মানেই নতুন কিছু চমকের আশায় বসে থাকেন বাঙালি সিনেপ্রেমীরা।তাই পরিচালকের ‘এক্স = প্রেম’ নিয়েও যে সৃজিত ভক্তদের মধ্যে তৈরি হয়েছে দারুণ উন্মাদনা তা কিন্তু বলার অপেক্ষা রাখে না।পরিচালক সৃজিত মুখোপাধ্যায় একদিকে যেমন রসিক মানুষ।ঠিক তেমনই প্রেমিক মনের।

View this post on Instagram

A post shared by SVF (@svfsocial)

তবে ইদানিংকালে সৃজিতের ছবিতে সেইভাবে প্রেম খুঁজে পাওয়া যাচ্ছিল না।কারণ, ২০১৯এ ‘শাহজাহান রিজেন্সি’ ছবিতে ভক্তদের প্রেমের আখ্যানের জাদুতে বুঁদ করেছিলেন।তবে বিগত কয়েক বছর ধরেই থ্রিলার,অ্যাডভেঞ্চার,ক্রিকেট,ফেলুদা,কাকাবাবু এইসব নিয়েই ব্যস্ত রয়েছেন পরিচালক।টলিউডের পাশাপাশি চুটিয়ে কাজ করছেন বলিউডেও।‘কাকাবাবুর প্রত্যাবর্তন’-এর ব্যর্থতার পর এবার সৃজিতের নতুন রোম্যান্টিক ফিল্ম ‘এক্স = প্রেম’।ছবিতে অর্জুনই একমাত্র পুরনো মুখ।বাদবাকি প্রত্যেকেই প্রায় আনকোড়া।ছবিতে অর্জুনের সঙ্গে দেখা যাবে মধুরিমা বসাক,অনিন্দ্য সেনগুপ্ত ও শ্রুতি দাসকে।