প্রেমে পড়া বারণ কেন? উত্তর দিতে আসছে মিতুল-রণ

কলকাতা: মিতুল আর রণ দুজন দুজনকে খুব ভালোবাসে। তাদের প্রেমে হিংসা নেই, মারামারি নেই, ধর্মন্ধতা নেই, নেই কোনও জাতিবিদ্বেষ। তাও তাদের প্রেম পরিণতি পায় না। কিন্তু কেন? সেই গল্প নিয়েই আড্ডাটাইমসে (Addatimes) নতুন সিরিজ নিয়ে আসছেন পরিচালক অরিজিৎ চক্রবর্তী।

এর আগে ‘প্ল্যাটফর্ম ৮’-এ ‘ফেলু মিত্তির লেন’-এর পরিচালনা করেছেন অরিজিৎ (Arijit Chakraborty)। উত্তর কলকাতার এক পাড়ার গল্প ফুটে ওঠে এই ওয়েব সিরিজে। ‘ফেলু’ হয়েও এক ছেলের হিরো হয়ে ওঠার গল্প নিয়ে তৈরি এই সিরিজটি দর্শকমহলে বেশ জনপ্রিয় হয়। এবার আড্ডাটাইমসের সঙ্গে হাত মিলিয়ে নতুন সিরিজে হাত দিলেন পরিচালক। সিরিজের নাম ‘প্রেমে পড়া বারণ’ (Preme Pora Baron)।

আরও পড়ুন: ৯০০ কোটির সাফল্যে জমজমাট সাকসেস পার্টি

এই সিরিজেই মুখ্য ভূমিকায় দেখা যাবে অভিনেতা অনিন্দ্য সেনগুপ্ত (Anindya Sengupta) ও দেবচন্দ্রিমা সিংহরায় (Debchandrima Singha Roy)-কে। রণ চরিত্রে দেখা যাবে এক্স=প্রেম খ্যাত অনিন্দ্যকে। এরআগে ‘খোলাম কুচি’, ‘হোস্টেল ডেজ’-এর মতো সিরিজে তাঁর অভিনয় বেশ ভালো লেগেছে অনুরাগীদের। ‘প্রেমে পড়া বারণ’-এ মিতুলের চরিত্রে দেখা যাবে অভিনেত্রী দেবচন্দ্রিমাকে। বাংলা ধারাবাহিকের জনপ্রিয় মুখ তিনি। জানুয়ারির শেষেই উত্তর ও দক্ষিণ কলকাতার বিভিন্ন জায়গায় শুরু হবে সিরিজের শুটিং।

আরও খবর দেখুন

The post প্রেমে পড়া বারণ কেন? উত্তর দিতে আসছে মিতুল-রণ first appeared on KolkataTV.

The post প্রেমে পড়া বারণ কেন? উত্তর দিতে আসছে মিতুল-রণ appeared first on KolkataTV.