শ্রেয়ার কন্ঠে ‘ভালবাসার মরসুম’

এবছর বসন্তেই শেষ নয়,গোটা গ্রীষ্ম জুড়েই চলবে ভালবাসার মরসুম।কারণ এবছর গ্রীষ্মেই মুক্তি পাচ্ছে সৃজিত মুখোপাধ্যায়ের রোম্যান্টিক ছবি ‘এক্স = প্রেম’।শুক্রবার মুক্তি পেল ছবির নতুন গান ‘ভালবাসার মরসুম’।সানাইয়ের সুরে ও বারিষের কথায় ছবির জন্য গানটি গেয়েছেন শ্রেয়া ঘোষাল।আগামী ১৩মে বড়পর্দায় মুক্তি পাবে ‘এক্স = প্রেম’। ছবিতে মুখ্যভূমিকায় অভিনয় করেছেন অর্জুন চক্রবর্তী,অনিন্দ্য সেনগুপ্ত,মধুরিমা বসাক ও শ্রুতি দাস।পরিচালক সৃজিত মুখোপাধ্যায়ের প্রথম ছবি ‘অটোগ্রাফ’-এর অন্যতম গান চল ‘রাস্তায় সাজি ট্রামলাইন’।গানটি গেয়েছিলেন শ্রেয়া ঘোষাল।সেই শুরু। ‘অটোগ্রাফ’ থেকেই সৃজিতের ছবিতে শ্রেয়া ঘোষালের গান এক অন্য মাত্রা এনে দেয়।‘বাইশে শ্রাবণ’-এর মতো থ্রিলার হোক কিংবা ‘এক যে ছিল রাজা’-র মতো পিরিওড ড্রামা।পরিচালকের প্রায় সব ছবিতেই মানানসই শ্রেয়ার কন্ঠ।সৃজিতের নতুন ছবি ‘এক্স = প্রেম’ নিয়ে জল্পনা বেশ কিছুদিন ধরেই।সৃজিতের রোম্যান্টিক ছবিতে শ্রেয়ার গাওয়া গান থাকবে না তাও আবার হয় নাকি? অবশেষে মিলেছে সুখবর।জানা গিয়েছে ছবির প্রথম গান ‘ভালবাসার মরসুম’ প্রকাশ্যে আসতে চলেছে এবং সেই গানটি গেয়েছেন গানের রানি শ্রেয়া।খবরটি প্রকাশ্যে আসার পর থেকেই দিন গুনছিলেন সৃজিত ভক্তরা।মুক্তি পাওয়ার পরই ছবির নতুন গান সকলের মন জয় করে নিয়েছে।